CELEX: 62017CN0250
Language: sk
Date: 2017-05-12 00:00:00
Title: Vec C-250/17: Návrh na začatie prejudiciálneho konania, ktorý podal Supremo Tribunal de Justiça (Portugalsko) 12. mája 2017 – Virgílio Tarragó da Silveira/Massa Insolvente da Espírito Santo Financial Group, SA

24.7.2017   
            
            
               SK
            
            
               Úradný vestník Európskej únie
            
            
               C 239/31
            
         Návrh na začatie prejudiciálneho konania, ktorý podal Supremo Tribunal de Justiça (Portugalsko) 12. mája 2017 – Virgílio Tarragó da Silveira/Massa Insolvente da Espírito Santo Financial Group, SA
   (Vec C-250/17)
   (2017/C 239/38)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal de Justiça
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: Virgílio Tarragó da Silveira
   
      Odporkyňa v konaní o kasačnom opravnom prostriedku: Massa Insolvente da Espírito Santo Financial Group, SA
   
      Prejudiciálna otázka
   
   Má sa pravidlo stanovené v článku 15 nariadenia (ES) č. 1346/2000 (1) z 29. mája 2000 vykladať v tom zmysle, že sa vzťahuje na konanie vedené na súde členského štátu, v ktorom sa žalobca domáha, aby súd uložil dlžníkovi povinnosť zaplatiť peňažnú čiastku, ktorú mu dlhuje na základe zmluvy o poskytovaní služieb, a zaplatiť peňažnú náhradu za nesplnenie tejto povinnosti, s prihliadnutím na to, že a) na majetok dlžníka bol vyhlásený konkurz v konaní začatom na súde iného členského štátu a b) vyhlásenie konkurzu sa vzťahuje na celý majetok dlžníka?
   
      (1)  Nariadenie Rady (ES) č. 1346/2000 z 29. mája 2000 o konkurznom konaní (Ú. v. ES L 160, 2000, s. 1; Mim. vyd. 19/001, s. 191).